hy hy hy hy hy hy hy hy hy hy hy hy hy hy hy hy hy de hy hy ceb hy en ko hy hy hy hy hy hy hy hy hy hy hy hy hy hy hy hy hy hy ca hy es es tr en en hy hy hy hy hy hy hy hy hy hy hy hy hy hy hy es es tr en en hy hy nb hy hy hy hy hy hy hy hy hy hy hy hy hy en en hy hy hy hy hy en en en
Ցմահ դատապարտյալ Արթուր Քոչարյանի գործը վերանայելու դիմումը կքննի զինվորական դատախազությունը | Forrights.am
ՀՀ գլխավոր դատախազությունը ցմահ դատապարտյալ Արթուր Քոչարյանի գործը վերանայելու հարցով դիմումն ուղարկել է զինվորական դատախազություն․
Փաստաբանը վկայակոչում է Վճռաբեկ դատարանի այն որոշումները, որոնցում հստակ սահմանվել են դեպքերը, երբ մեկ անձի ցուցմունքով չեն կարող մարդուն դատապարտել, այն էլ՝ ցմահ, իսկ Արթուր Քոչարյանի գործը հիմնված է մեկ անձի ցուցմունքի վրա․
2005 թվականին  ծառայակցի սպանության մեջ մեղադրված և ցմահ ազատազրկման դատապարտված Արթուր Քոչարյանի գործով պաշտպանը նախորդ տարվա մարտ ամսին վճռաբեկ բողոք էր ներկայացրել՝ գործը վերանայելու պահանջով, իսկ վճիռ կայացրած դատավորներին կարգապահական պատասխանատվության ենթարկելու հարցով դիմել ՀՀ բարձրագույն դատական խորհուրդ: Բողոքը մերժվել էր առանց  հիմնավոր պատճառի․
«Բարձրացված ոչ մի իրավական խնդրին Վճռաբեկը գնահատական չի տվել, փոխարենն ուղարկել է մերժման մասին իրենց երկու էջանի շաբլոն պատասխանները։ Գոնե անդրադառնան, ասեն՝ Դուք սխալ եք ասում, ճիշտ չեք մեկնաբանում, բարձրացված այս կամ այն հարցին այլ տեսանկյունից եք մոտենում, բայց՝ ո՛չ, ոչ մի հստակ պատասխան»,- ասում է պաշտպանը։
Գործով քննության ընթացքում Արթուրից ընդհանուր առմամբ վերցրել են 14 փորձանմուշ, որոնց փորձաքննության արդյունքում որևէ բան չի հայտնաբերվել: Գործով անցնող ապացույցներում կցված են Արթուրի հեռախոսազանգերի քաղվածքները, որոնք վկայում  են, որ սպանության ժամին նա հեռախոսային զրույցի մեջ է եղել հարազատների հետ: Գործով կա նաև վկա, ով տեսել է, թե ինչպես է հեռախոսազանգից հետո Արթուրը գնացել ննջասենյակ ու քնել, սակայն վեջինս դատարան այդպես էլ չի հրավիրվել։
Հիշեցնենք, որ 2004 թվականի սեպտեմբերի 21-ին Արցախի «Մարտունի 2» զորամասի պարսպից կախված վիճակում հայտնաբերվում է ժամկետային զինծառայող Արթուր Մեսրոպյանի դին։ Նույն օրը երեկոյան Արթուր Քոչարյանին ու ևս 30 զինծառայողի տեղափոխում են Արցախի Ռազմական ոստիկանություն: 20 օր այնտեղ պահվելուց, բռնության ենթարկվելուց և խոշտանգվելուց հետո, նախկին ոստիկանապետ Վլադիմիր Գասպարյանի հրամանով նրանց տեղափոխում են ռազմական ոստիկանություն և խոշտանգման ենթարկվում: Այս մասով պաշտպանական կողմը ևս հաղորդում է ներկայացրել, վարույթ էր հարուցվել ՀՔԾ-ում, սակայն՝ կարճվել․
«Դեռևս 2006 թվականի դատավճիռների մեջ դատարանում մարդիկ հայտարարում էին, որ իրենց խոշտանգել են։ Տարիներ են անցել, այսօր նրանք պետք է գային ու ավելի հանգիստ պատմեին խոշտանգումների մասին, սակայն՝ լռում են։ ՀՔԾ-ում Արթուր մասով խոշտանգման հանգամանքը չբացահայտվեց և գործը կարճվեց»,- նշում է Արայիկ Զալյանը։
Արթուրը դեռ 2004 թվականից է պայքարում կատարված անօրինականությունների դեմ. մշտապես բարձրաձայնում է, որ դատապարտվել է ազատազրկման՝ իր չկատարած հանցանքի համար: Նա խոստովանական ոչ մի ցուցմունք երբեք չի տվել, իրեն առաջադրված հանցանքը մինչև այսօր չի ընդունում և չի ընդունի, քանի որ, ինչպես պնդում է, կատարված հանցագործության մեջ իր մեղքի բաժինն ընդհանապես գոյություն չունի:
«10 հատորանոց՝ 4000 թերթանոց քրեական գործում ոչ մի ապացույց չկա, որ ես կապ ունեմ դեպքի հետ: Եթե քրեական գործից հանենք Անդրանիկի տված մեկ թերթ ցուցմունքը, ապա գործում ամեն ինչ կսկսի իրար հակասել»,- նշում է Քոչարյանը:
Արթուրը պարզաբանում է, որ ազատ արձակվել չի պահանջում, այլ ուղղակի ասում է՝ վերանայեք քրեական գործը: Նա հույս է հայտնում, որ եթե մի օր հրաշքով ազատության մեջ հայտնվի, ապա կրկին շարունակելու է պայքարել այնքան ժամանակ, քանի դեռ չի ապացուցել իր անմեղությունը:
«Եթե վերանայման արդյունքում պարզվի, որ ես մեղավոր եմ, ես բառացի ասում եմ, գրավոր էլ կտամ համաձայնագիր՝ թող տուժող կողմն ինձ հրապարակավ գնդակահարի»:
Նախորդ նյութըՊողոս Պողոսյանի սպանության գործով դատախազությունը նոր դատաքննության պահանջով բողոք է ներկայացրել ՀՀ վերաքննիչ դատարան
Հաջորդ նյութըԱշխարհում լրագրողների դեմ հանցագործությունների գրեթե 90 տոկոսն անպատիժ է մնում. ՅՈւՆԵՍԿՕ
21 օր հացադուլի մեջ․դատապարտյալը պահանջում է բուժում
«Թեկուզ կյանքի գնով պետք է իմ ազգին մի բանով օգնեմ»
ՈՄԱ-ում սովորում են կրակել, վիրակապել եւ ողջ մնալ
Այս կայքն ստեղծվել է «Լրատվության այլընտրանքային ռեսուրսներ» ծրագրի շրջանակներում: Ծրագիրը հնարավոր է դարձել Ամերիկայի ժողովրդի աջակցությամբ` ԱՄՆ Միջազգային զարգացման գործակալության (ԱՄՆ ՄԶԳ) միջոցով: Կայքի բովանդակությունը միմիայն հեղինակներինն է և պարտադիր չէ, որ արտահայտի ԱՄՆ ՄԶԳ կամ ԱՄՆ կառավարության տեսակետները:
2022 © Journalists for Human Rights
Ադրբեջանական հանցագործությունները հետաքննել պահանջող բանաձևի նախագիծ ԱՄՆ Կոնգրեսում
Քննչական կոմիտեն լրացուցիչ հայտնում է՝ «կարմիր բերետավորների» գործողությունների առթիվ քրեական վարույթ...
Edit with Live CSS
Write CSS OR LESS and hit save. CTRL + SPACE for auto-complete.